■^ 22 ,> 



Afhandling har den mathematisk - naturvidenskabelige 

 Klasse i Mødet den 21de November f. A. forlangt vor Betænk- 

 ning, hvilken vi herved have den Ære at afgive. 



Det vil erindres, at Opgaven fordrede en Besvarelse af 

 visse Spørgsmaal med Hensyn til den kjønsløse Formering og 

 dens Forhold til den kjønnede hos de saakaldte «fissipare») 

 Annelider, enten for een eller flere Arter af Naidernes Ved- 

 kommende, eller for een eller flere Arter af Syllider eller 

 Serpulider. Forfatteren har til sine Undersøgelser foretrukket 

 de førstnævnte: Naiderne. I et indledende Afsnit gjøres først 

 Rede forUndersøgelsesmethodenogforMaterialet,d.v. s. 

 hvilke Arter af Naider, der have været Gjenstand for hans 

 Undersøgelse; de ere 10 i Tallet, hørende til 5 Slægter. For- 

 fatteren har dog fornemmelig holdt sig til 4 navngivne Arter 

 (Nais elinguis, Stylaria prohoscidea, Chcetogaster limnæi og dia- 

 phana), om han end ogsaa lejlighedsvis har draget andre Led- 

 orme ind under sin Undersøgelse. En kort Fremstilling af 

 Naidernes Levemaade danner Overgangen til, hvad man 

 kunde betegne som Afhandlingens første Hovedafsnit, der 

 giver en detailleret Fremstilling, efter Forfatterens egne Under- 

 søgelser, af flere Sider af Naidernes anatomiske Bygning — sær- 

 lig deres Histologi — og Fysiologi. Med særlig Forkjærhghed 

 dvæler Forfatteren, som naturligt er, ved alt hvad der vedrører 

 Ernæringslivet, idet han tager sit Udgangspunkt fra den 

 spæde, nyligt af Ægget udklækkede Naide. Over Naidernes kun- 

 stige Deling og Reproduktion har Forfatteren anstillet, 

 som det synes, ikke faa Forsøg, der bekræfte O. F. Mullers, 

 og han har dertil knyttet Iagttagelser over de Forhold, der be- 

 gunstige eller hæmme Reproduktionen, saavel som over den 

 Maade, hvorpaa disse Nydannelser gaa for sig. Desværre er 

 det om disse handlende lille Afsnit mindre rigeligt udstyret med 

 Afbildninger end ønskeligt er til Sagens fulde Belysning, et 

 Savn, som iøvrigt ogsaa føles paa flere andre Steder i Afhand- 

 Ungen. 



